title: "Moritz Momme Nissen"
text: "Moritz Momme Nissen (* 17. Febrewoore 1822 uun Stedesand; \u2020 29. Detsember 1902 uun S\u00fcnderup) wiar en nuurdfresken k\u00f6ster, skuulm\u00e4\u00e4ster an wedenskapsmaan am't fresk spriak.\n\nLeewent \nMoritz Momme Nissen wiar di dring faan en b\u00fc\u00fcr an widjloftag nai m\u00e4 Friedrich Paulsen. Nissen liard \u00fc\u00fcb skuulm\u00e4\u00e4ster uun Tondern, hed flook steeden uun Brunsb\u00fcttel, Kiil, Gammendorf \u00fc\u00fcb Fehmarn an wiar faan 1858 skuulm\u00e4\u00e4ster an k\u00f6ster uun Neebel \u00fc\u00fcb Oomram. Di pr\u00e4\u00e4ster tu j\u00fc tidj wiar Lorenz Friedrich Mechlenburg (1799-1875), hi befaadet ham uk m\u00e4't nuurdfresk spriak, f\u00f6\u00f6raal m\u00e4't \u00f6\u00f6mrang. Nissen liard diar uk Knut Jungbohn Clement k\u00e4\u00e4nen. 1865 wurd Nissen skuulm\u00e4\u00e4ster an k\u00f6ster uun Stedesand. Diar bl\u00e4\u00e4w'er bit hi 1888 uun pangjuun ging. Diar f\u00fcng hi di K\u00f6nigliche Hausorden von Hohenzollern. F\u00f6r't \u00e4\u00e4ler hed hi oober ei f\u00f6\u00f6rsuragt, so dat sin wedw\u00fcf an sin doochter uun't aaremh\u00fcs lewe skul.\n\nWerken \nNissen h\u00e4\u00e4 wel det bed\u00fc\u00fcdenst werk tu't nuurdfresk spriak skeeben:\n De fr\u00e9ske Findling, dat sen fr\u00e9ske Spr\u00e9kkwurde \u00f6nt Karhirdinge, withinge, amringe, breklinge, mourange, sellange, hatsinge, westfr\u00e9ske an engelske Reth, 1873-83, salew ferlaanj\n De freske Sjemstin, dachtangan uun karhiirder\n Di Makker tu di freske Sjemstin, muar dachtangen an teooterstaken\n Hengist\n Spriakwedenskapelk skraften uun Am Urds-Brunnen.\n Det wichtagst werk as was sin Nordfrisisches W\u00f6rterbuch in mehreren Dialekten Nordfrislands m\u00e4 muar \u00fcs 3000 hunskrewen sidjen, huar hi 40 juar bit 1899 bi werket h\u00e4\u00e4. Sin skraften lei daalang uun't Nuurdfresk Wurdenbuksteed uun Kiil.\n\nLiterat\u00fc\u00fcr \n Albert Panten, Kurt Pohlmann: Moritz Momme Nissen: Ding-Jarn, Karhiird ; 17.2.1822-29.12.1902; Enge-Sande 1977\n Claas Riecken: W\u00f6rterbuch im Dornr\u00f6schenschlaf: zur Entstehung und Anlage des \"Nordfriesischen W\u00f6rterbuchs\" von Moritz Momme Nissen; Kiel 1994\n\n (online) Moritz Momme Nissen: Nordfriesisches W\u00f6rterbuch, Digitalisiaret iarst binj\n (online) Moritz Momme Nissen: Nordfriesisches W\u00f6rterbuch, Digitalisiaret \u00f6\u00f6der binj\n (online) Moritz Momme Nissen: Nordfriesisches W\u00f6rterbuch, Digitalisiaret traad binj\n\nLuke uk diar\n\nFutnuuten \n\nNissen\nNissen\nNissen"